
Աջափնյակի՝ Սիլիկյան թաղամասում Հայ ազգային կոնգրեսի քարոզարշավն իրականացնող ակտիվիստներին ծեծի ենթարկելու փաստի առիթով քրեական գործ է հարուցվել Քրեական օրենսգրքի 117 հոդվածի հատկանիշներով (դիտավորությամբ առողջությանը թեթև վնաս պատճառելը):


Հիշեցնենք, որ երեկ Աջափնյակում՝ Սիլիկյան թաղամասում, ծեծի են ենթարկել Հայ ազգային կոնգրեսի քարոզարշավն իրականացնող ակտիվիստներից մեկին: Ավելի ուշ Կոնգրեսը հայտարարությամբ է հանդես եկել, որում մասնավորապես ասված է. «Այդ հրահանգը իջեցվել է ամենավերևից, և, անկախ այն բանից, թե ով է իրականացնում այդ պատվերը՝ ոստիկանական ուժերը, թե թաղային խուժանը, նա անձնավորում է վարչախմբի պարագլուխ Սերժ Սարգսյանին»:
